สวัสดีค่ะ คือเราไม่เชิงมีพสพ.แบบสอดนะคะ เราชตอ.ในแฟนอะค่ะ ตอนนั้นเราเรากำน้องให้เขาแล้วก็เอานิ้วชี้ไปคลึงตรงหัวน้องชายเขา ซึ่งมันมีน้ำหล่อลื่นอยู่ แล้วเราก็เผลอดันเอานิ้วกลางไปสอนในน้องตัวเองอะค่ะ ปจด.เราพึ่งหมดไปประมาณ2-3วันก่อนด้วยอะค่ะ คือเราสงสัยว่าเราจะท้องมั้ย ควรทานยาคุมตอนไหนดีคะ
สวัสดีค่ะ การที่ใช้นิ้วที่อาจปนเปื้อนน้ำหล่อลื่นที่มีน้ำอสุจิ แล้วเอาไปสอดในช่องคลอดนั้น ทำให้มีโอกาสตั้งครรภ์ได้น้อยมาก เพราะน้ำอสุจิถ้ามีติดที่มือแห้งๆอยู่ภายนอกร่างกายไปแล้ว ตัวอสุจิก็มักจะตายไปอย่างรวดเร็ว ไม่น่าจะผ่านเข้าไปผสมกับไข่ได้อีก และไม่น่าจะมีข้อบ่งชี้ในการใช้ยาคุมฉุกเฉิน ยกเว้นไม่สบายใจมากๆ เพราะยาคุมฉุกเฉินก็มีผลข้างเคียงทำให้เลือดออกผิดปกติ ประจำเดือนมาคลาดเคลื่อนไปได้แต่อย่างไรก็ตาม แนะนำการระมัดระวังในครั้งๆต่อไป ไม่ควรใช้มือที่มีน้ำหล่อลื่น/น้ำอสุจิสอดใส่ช่องคลอดโดยตรง และถ้าจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนหลังจากนี้สามารถสังเกตรอบเดือน ซึ่งควรมา 22-35 วันจากรอบก่อน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ